Edurne Larraza

Edurne Larraza Mendiluze (Altsasu, Nafarroa, 1976ko apirilaren 25a) Euskal Herriko Unibertsitateko irakaslea da Informatika Fakultatean, Konputagailuen Arkitektura eta Teknologia sailean. UEUko Informatika saileko burua izan zen (2014-2018) eta Informatikari Euskaldunen Bilkuretako arduraduna ere izan da hiru aldiz.

 Ikerlaria 
Tesia 2014an amaitu zuen konputagailuen arkitektura eremuan, sarrera/irteera azpisistema ikasleek nola ulertzen duten aztertuta.. Bideoa Youtuben.The Computer Input/Output Subsystem Education in an undergraduate introductory course: a Multiperspective Study. Donostiako Informatika Fakultatea, UPV-EHU, 2014eko otsaila.. Bideoa, Vigoko unibertsitatea. 

Orain lehen eta bigarren hezkuntzan informatikaren irakaskuntzak izan dezakeen eragina ikertzen eta dinamizatzen dihardu. 

Informatika eta pentsaera konputazionala eskoletan zabaldu nahi duen Jolasmatika proiektuaren sustatzaileetako bat da.

Edurne Larrazak nazioarteko 20 bat argitalpen ditu aldizkari zein kongresutan, gutxienez. 

 UEUkidea 
UEUkidea da informatika Fakultateko lehen mailako ikasle zenetik. Ohiko parte-hartzailea izan da ordudanik Informatikako sailean, hasieran ikasle moduan, baina 1998tik irakasle moduan ere bai. Gero eta parte hartze handiagoa hartu zuen eta horren frogak dira, 2014an Informatika sail horren sailburua bihurtu zela eta Informatikari Euskaldunen Bilkuretako arduraduna izan dela 2003, 2015 eta 2018an.

 Dibulgazioa 
Hainbat mediotan aritzen da maiz teknologien inguruko iritzi-artikulurekin eta informatikari buruz dibulgazioa egiten, besteak beste, Gaur astekarian eta sarean.eus atarian. Euskal komunitate zientifikoaren Inguma datu-basean, bere 5 hitzaldi baino gehiago bildu dira. Informatikaren irakaskuntza lehen eta bigarren hezkuntzan mintegiaren koordinatzaile izan da.

 e-makumeak 
Informatikako Ingeniaritzan emakumeek duten egoeraz informazioa biltzeko eta zabaltzeko e-makumeak bilguneko partaidea izan da hainbat urtez. e-makumeak Informatikako Ingeniaritzan emakumeek duten egoeraz informazioa biltzeko eta zabaltzeko bilgunea. Larrazak azpimarratu izan du emakume informatikariek beren lana azaltzen dutenean gehienetan agertu dela zein garrantzitsua zaien jendearekiko harremana. Historian zehar izan diren emakume informatikari ospetsuen lana argitara ekartzeaz gain, gaurko emakume informatikari moderno ospetsuen lanak ere azpimarratu izan ditu, baita eguneroko lanean lan informatiko isil eta eraginkorra egiten dutenena ere.

 Erreferentziak 

 Ikus, gainera 
 Donostiako Informatika Fakultatea
 Udako Euskal Unibertsitatea
 Pentsaera konputazionala

 Kanpo estekak 
 @elur_larraza: EdurneLarraza txio-kontua
 Inguma datu-basean Edurne Larraza Mendiluze. 15 ekarpen baino gehiago.
 Sarean.eus atarian Edurne Larraza.
 Donostiako Informatika Fakultateko DIFusio@ blogean Edurne Larraza. 15 elbiste baino gehiago.
 Informatikari buruz GAUR8 astekarian hainbat emakumeen artean argitaratutako artikuluak. 50 artikulu baino gehiago, Edurnerenak 5 baino gehiago
 «IEB2015 - YouTube» www.youtube.com (

Kategoria:Euskal Herriko Unibertsitateko irakasleak
Kategoria:Udako Euskal Unibertsitatea
Kategoria:Euskal Herriko informatikariak
Kategoria:Emakume informatikariak
Kategoria:Altsasuarrak
Kategoria:Nafarroako Unibertsitate Publikoko irakasleak